Te midde van ’n vlaag van wêreldwye ondersteuning vir die Black Lives Matter-beweging, is daar ook sportlui wat hul stemme teen plaasmoorde in Suid-Afrika dik maak.
“Hoewel ek die afgelope maand oor die wonderlike natuurskoon van Suid-Afrika geskryf het, is daar ’n reusekwessie rakende plaasaanvalle. Dit is ’n daaglikse en tragiese gebeurtenis. Wit boere word gewelddadig aangeval en vermoor, dit is net heeltemal verkeerd en internasionale ingryping word benodig!” het Pietersen op sosiale media geskryf.
Sy kommentaar het kwaai reaksie ontlok: Hy word deur sommiges ondersteun, terwyl ander weer meen dat moorde in Suid-Afrika nie tot ’n spesifieke ras beperk word nie.
Die Engelse kolwer, wat drie agtereenvolgende honderdtalle in sy eerste reeks teen Graeme Smith se Proteas geslaan het, het ’n kort rukkie gelede weer oor die kwessie getwiet.
“As jy net na die reaksie en kommentaar op my twiet van gister kyk, kan jy sien hoe ’n groot kwessie dit eintlik is. Dit is ’n tragiese stand van sake, barbaars en net pleinweg wreed.”
Hy wou destyds sy bekendheid as internasionale sportman gebruik om die wêreld in te lig oor die gebeure in Suid-Afrika nadat sy pa koelbloedig vermoor is.
“Ek is lief vir Suid-Afrika – die reënboognasie. Ek is lief vir die mense en vir alles wat die natuur ons kan bied,” het hy onlangs op sosiale media geskryf.
“Maar wit boere word op ’n gewelddadige wyse teen ’n kommerwekkende koers vermoor en dit word onder die mat ingevee. Dit moet onder die wêreld se aandag gebring word.”
Ek is baie dankbaar dat hierdie manne hulle stemme laat hoor – ek hoop daar volg nog BAIE!! Dit is goed dat die hele wêreld hoor hoe dit in hierdie land gaan. Wonder wat sal gebeur as die buitelandse fondse afgesny word en sekere vereistes gestel word en TOEGEPAS word om minderhede in hierdie land te beskerm. Dan raak die trog leeg vir die kaderregering – ruk die sak en miskien kan dit hulle tot besinning bring.